Document ID: /roh_data/filtered/fineweb-2-filterrobots_roh.jsonl.gz/59382

Il Cussegl federal sto examinar sch'ins po meglierar la situaziun da persunas nun-binaras. Il Cussegl naziunal ha dà ad el in'incumbensa da preschentar mesiras sco proteger ellas da discriminaziun. El duai sa basar sin experientschas da persunas pertutgadas.
Gia il december ha il Cussegl federal pretendì da betg laschar tiers ina terz sex giuridic en questa chaussa. L'analisa haja dentant mussà si che la situaziun per persunas pertutgadas saja difficila. Perquai dovria mesiras, di la ministra da giustia Elisabeth Baume-Schneider. Pussaivel sajan dentant per exempel mesiras cunter la discriminaziun, per la protecziun da la persunalitad e per midar pli simpel il prenum.